cyanic-selkie/wikianc huggingface dataset:
Օմար Խադր
Պահպանություն Գուանտանամոյում
Բահրամի բանտում, Խադրը ընդամենը 16 տարեկան էր, Գուանտանամոյում նրան արդեն վերաբերվում էին որպես մեծահասակ բանտարկյալի : Պաշտոնյաները նրան համարում էին «հետախուզության գանձ» ոչ միայն այն պատճառով, որ իր հայրը հենց ինքը ՝ Ահմեդ Սաիդ Խադրն էր, այլև այն պատճառով, որ նա անձամբ հանդիպել էր Ուսամա բեն Լադենի հետ և տեսականորեն կարող էր արժեքավոր տեղեկություններ հաղորդել ալ-Քաիդայի հիերարխիայի մասին, չնայած որ այդ ժամանակ նա ընդամենը 10 տարեկան էր :
Պուանտներ
Պատմություն
Առաջին պարուհիները, որոնք իրենց պարային կոշիկներով կանգնել են ոտքի մատների ծայրին, եղել են իտալացի Ֆորտունատա Անջոլինին (1776-1817) և ֆրանսիացի Ժենևիև Գոսլենը (1791-1818)։ Ուշագրավ է, որ պուանտների վրա պարերի բոլոր ստույգ հիշատակումները կապված են Լոնդոնի և Շառլ Դիդլոյի «Զեֆիր և Ֆլորա» բալետի հետ ։ Բալետի պատմաբան Յուրի Բախրուշինը հաստատում է, որ պուանտի դիրքերն առաջ է բերել այդ բալետմայստերը։
Սակայն հնարավոր է, որ Բախրուշինի վարկածում սխալ կա, և Դիդլոն այդ տեխնիկան վերցրել է իտալացի Անջոլինից, որը պարում էր նրա լոնդոնյան բեմադրություններում, որից հետո 1811 թվականին բալետմաստերը Պետերբուրգից հասնում է Անգլիա։ Մինչև 20-րդ դարը բոլոր բալետային տեխնիկական ներմուծությունները և հաջողությունները եկել են Իտալիայից, առավել ևս, որ Անջոլինան եղել է 18-րդ դարի հայտնի բալետային դինաստիայի ներկայացուցիչ։ Ակնհայտ է, որ նորությունը Փարիզ է եկել ոչ անմիջապես Իտալիայից, այլ` Լոնդոնից, հետևելով Դիդլոյին։ 1815 թվականին նա Փարիզի թագավորական երաժշտության բեմում բեմադրել է «Զեֆիր և Ֆլորա» բալետը։ Այս առիթով Կաստիլ Բլազը գրել է. «Մենք թերթերից իմացանք, որ մեծ տիկինը` Գոսլենը, մի քանի վայրկյան կանգնել է մատների վրա, sur les pointes des pieds, որն մինչ այժմ չտեսնված է եղել»։
Օմար Խադր
Պահպանություն Գուանտանամոյում
Սկզբում նա ժամանակի մեծ մասն անցկացնում էր բանտային հիվանդանոցում, որտեղ նա շփվում էր բանտի իմամ Ջեյմս Իյի հետ, բայց նրանք չէին զրուցում կրոնական թեմաներից : 2003 թվականի փետրվարին Խադրը նամակ գրեց Օնտարիոյի Սկարբորոու քաղաքում բնակվող իր պապիկին և տատիկին «Ես շատ եմ աղոթում ձեզ համար, մի մոռացեք ինձ ձեր աղոթքների մեջ, մի մոռացեք գրել ինձ և գրել ինձ ձեր խնդիրների մասին» :
Պուանտներ
Պատմություն
1821 թվականին Լոնդոնում՝ թագավորական թատրոնի բեմում ելույթ է ունեցել Բիասը, որն իր պարը զարդարում էր առանձին մատների վրա կեցվածքներով։ Հենց այս ժամանակներին է պատկանում Ժ. Վալդեկի վիմագրությունը, որում բալետի պարուհին նկարագրվել է հինգերորդ դիրքում մատների վրա կեցվածքով։
Օմար Խադր
Պահպանություն Գուանտանամոյում
2003 թվականի հունվարի 21-ին ԱՄՆ ռազմական հետաքննիչների համար ներդրվեց գործունեության ստանդարտների նոր ընթացակարգ, որոնցից այժմ պահանջվում էր «ստեղծել արմատապես նոր մեթոդներ և մեթոդոլոգիաներ, որոնք անհրաժեշտ էին այդ առաքելությունն ավարտելու և մեր ազգին պաշտպանելու համար» :
Գետաբակ (հանքավայր)
Գետաբակ, հանքավայր Ադրբեջանի Գետաբեկի շրջանի համանուն քաղաքի հարևանությամբ։ Պարունակում է հիմնականում պղնձի պաշարներ, որոնք շատ հին ժամանակներից մինչև այժմ արդյունահանվում են։ Փոքր քանակությամբ ոսկի և արծաթ կա նաև հանքավայրում ։
Ծանոթագրություններ
Կատեգորիա:Հանքավայրեր այբբենական կարգով Կատեգորիա:Գետաբեկի շրջան Կատեգորիա:Պղնձի հանքավայրեր Կատեգորիա:Ադրբեջանի ոսկու հանքավայրեր
Օմար Խադր
Պահպանություն Գուանտանամոյում
2003 թվականի փետրվարին Կանադայի արտաքին հետախուզության սպա Ջիմ Գոլդին և Կանադայի անվտանգության և հետախուզական ծառայության (ԿԱՀԾ) պաշտոնատար անձին թույլատրեցին անձամբ հարցաքննել Խադրին: Հարցաքննությանը նախորդող երեք շաբաթվա ընթացքում Խադրին զրկել էին քնից: Յուրաքանչյուր երեք ժամը մեկ, 21 օր անընդմեջ, նրան տեղափոխում էին նոր խուց՝ փորձելով «նրան ավելի հարմարեցնել և համաձայն լինել խոսելու»:
Գոլդը Խադրի համար Բիգ Մակ համբուրգեր էր բերել, որը կառավարությանը թույլ տվեց պնդել, որ այցը կատարվել է «Խադրի առողջական վիճակը ստուգելու նպատակով»: Խադրի փաստաբան Նեյթ Ուայթը հակառակը պնդեց, որ «(ԱԳՆ) ասում է, որ այցը կատարվել է Խադրի շահերից ելնելով, բայց հարցը դրանում չէ»: Խադրի փաստաբանները անհաջող փորձ կատարեցին Կանադայի Դաշնային դատարանից ստանալու որոշում, որը կարգելեր Կանադայի անվտանգության և հետախուզական ծառայությունը հետագայում հարցաքննել Խադրին : Մեկ ամիս անց Կանադայի արտգործնախարարությունը ճեպազրույցի ընթացքում ամփոփեց Գոլդի եզրակացությունը՝ ասելով, որ Խադրը «լիովին կործանված երիտասարդ է: Բոլոր նրանք, ովքեր նրա վրա իշխանություն են ունեցել, օգտագործել  էին նրան ու իր վստահությունը իրենց իսկ նպատակների համար» :
Պուանտներ
Պատմություն
Ավելի վաղ, 1831 թվականի հուլիսին, Ֆանի Էսլերը «Կապույտ մորուք» բալետում ցուցադրել է մատների վրա երկու պիրուետ. այս մասին Bäuerles Theaterzeitung պարբերականի քննադատը գրել է. «Նրա կրկնակի պիրուետները պուանտների վրա, նրա արտասովոր ուժը և տոկունությոընը, նրա հմայքը, թեթևությունը և հստակությունը մեկ անբաժանելի ամբողջության մասնիկներն են» ։
Օմար Խադր
Պահպանություն Գուանտանամոյում
CBIS-ի փոխտնօրեն Ուիլյամ Հոուպերը հավաստիացրեց Կանադայի հասարակությանը, որ հարցաքննության նպատակը Միացյալ Նահանգների դատախազության համար տեղեկատվություն հավաքելը չէ, բայց, այնուամենայնիվ, խոստովանեց, որ ամերիկացիներն անարգել կարող են օգտվել ստացված տեղեկատվությունից: Բացի այդ, Կանադան որևէ երաշխիք չէր պահանջում, որ այդ տվյալները չեն օգտագործվի մահապատժով դատապարտման հնարավորության դեպքում:
Պուանտներ
Պատմություն
1846 թվականին Փարիզին այնպես էր տպավորել Սոֆի Ֆուոկոյի մատների վրա տեխնիկան, որ երիտասարդ իտալուհուն, «որը փայլուն տիրապետում էր, այսպես կոչված, պուանտներին», տվել են La Pointue մականունը. հնարավոր է, որ արդեն այս հմուտ պարուհին պուանտներով կատարում էր երեք պիրուետ։
Օմար Խադր
Պահպանություն Գուանտանամոյում
2003 թվականի մեծ մասը Խադը անցկացրեց բրիտանացի բանտարկյալ Ռուհալ Ահմեդի խցի հարևանությամբ գտնվող խցում: Նրանք երկուսն էլ հաճախ խոսում էին սիրված հոլիվուդյան կինոնկարների մասին, ինչպիսիք են Պինդ ընկույզը, կամ Հարրի փոթերը : Ահմեդը հետագայում հիշում էր, թե ինչպես է որոշ հարցաքննություններից հետո, Խադրը ժպտալով վերադառնում և խոսում իրեն ցուցադրված ֆիլմերի մասին, իսկ երբեմն էլ նա վերադառնում էր արցունքն աչքերին ծածկոցով փաթաթվում մի անկյունում և մոռանում ամեն ինչ :
Պուանտներ
Պատմություն
Աստիճանաբար պուանտներով պարը դասական բալետում այն աստիճան պարտադիր տարր է դարձել, որ հին դասական բալետների նոր բեմադրություններում բնորոշ, կիսաբնորոշ և նույնիսկ գրոտեսկային դերերը (ինչպես, օրինակ, Կարաբոս փերին Կոնստանտին Սերգեևի «Քնած գեղեցկուհին» բալետւմ, 1964 թվական) ամբողջությամբ կրնկավոր կոշիկներից և փափուկ կոշիկներից տեղափոխել են պուանտների վրա։ Այս միտումը հասել է ծայրակետին բալետմայստեր Յուրի Գրիգորովիչի մոտ, որը գործնականում ամբողջությամբ հանել է կրնկավոր կոշիկներով պարերը Մեծ թատրոնի բեմից` «Մարդուկ-Ջարդուկը» (1966 թվական), «Կարապի լիճ» (1969 թվական) և այլ բալետներում փոխարինելով բնորոշ պարի սյուիտաները պուանտներով դասական վարիացիաների` պահպանելով որոշակի ազգային երանգավորում։
Ստեփանոս Բ Ռշտունի
Ստեփանոս Բ Ռշտունի (ծննդյան թիվն անհայտ- 930), Ամենայն հայոց կաթողիկոս 929 թվականից։ Հայրապետական գործունեության մասին գրեթե ոչինչ հայտնի չէ։
Օմար Խադր
Պահպանություն Գուանտանամոյում
2003 թվականի վաղ գարնանը ռազմական հետաքննիչներից մեկը Խադրին ասել էր, որ նրա կյանքը «իր ձեռքերում է», նույն հետաքննիչը թքել էր նրա վրա, քաշել մազերը և սպառնացել, որ նրան կուղարկի մի երկիր, որտեղ նրան «ավելի դաժան» կտտանքների կենթարկեն ՝ հենվելով եգիպտական «թիվ 9 զինվորի» վրա, որը սիրում էր բռնաբարել բանտարկյալներին: Այս հարցաքննությունն ավարտվեց նրանով, որ Խադրին հայտնեցին, որ նա իր կյանքի մնացած մասն անցկացնելու է Գուանտանամոյում : Մի քանի շաբաթ անց, մեկ այլ հետաքննիչ ներկայանալով որպես Իզմարայ, սպառնացել էր Խադրին, որ նրան կուղարկի Բահրամի ավիաբազայի նոր բանտ, որտեղ «նրանք փոքրիկ տղաներին շատ են սիրում» :
Պուանտներ
Տղամարդկանց պարում
Արդեն 19-րդ դարում բալետմայստերները օգտագործում էին պուանտները տղամարդկանց պարերում` փորձելով հասնել հատուկ տպավորության։ Այսպիսով իսպանացի վիրտուոզ Խոսե Մենդեսը ղեկավարելով խումբը և Մեծ թատրոնի դպրոցը 1888-1898 թվականներին` իր «Ֆլիկի և Ֆլոկի արկածները» բալետում հաշվի առնելով պարող Նիկոլայ Դոմաշյովի վառ անհատականությունը` բեմադրել է pas de trois, որում միավորել է մաքուր դասական պարի շարժումները վարժությունների հետ ։
Պուանտներով տղամարդկանց պարը լայն կիրառում է ունեցել «Տրոկադերո բալետ» ամերիկյան խմբում, որը հիմնադրվել է 1974 թվականին, որով պարող տղամարդիկ նմանակում են հայտնի դասական ներկայացումները։ Ի տարբերություն այս կատակերգական խմբի` 1992 թվականին Սանկտ Պետերբուրգում կազմավորված «Վալերի Միխայլովսկու տղամարդկանց բալետի» արտիստները ձգտում էին կանանց բալետային դերերի ակադեմիական կատարմանը ։
21-րդ դարում հասարակության կողմից մեծ ընդունելություն է գտնում Ալեքսեյ Ռատմանսկու բեմադրած դուետը Դմիտրի Շոստակովիչի «Լուսավոր վտակ» բալետից, որում պարողը ըստ սյուժեի հագնվել էր ինչպես բալետի պարուհի և նրա փոխարեն գնացել էր հանդիպման` նմանակելով դասական բալետի հերոսի հայտնի շարժումները և կեցվածքները (առաջին դերակատարը եղել է Սերգեյ Ֆիլինը, որն այս դերի համար ստացել է «Ոսկե դիմակ» թատերական մրցանակը)։
Ստեփանոս Բ Ռշտունի
Արտաքին հղումներ
Կատեգորիա:Ռշտունիներ
Օմար Խադր
Պահպանություն Գուանտանամոյում
2003 թվականի մարտի վերջին Օմարին վերագրվեց վտանգավորության 4-րդ մակարդակ և մեկ ամիս անց տեղափոխվեց դատարկ խուց առանց պատուհանների :
Պուանտներ
Կոշիկների պատրաստում
19-րդ դարի երկրորդ կեսին բալետի պարուհիների կոշիկների մեջ տեղավորում էին կլոր, երկու մատ հաստությամբ խցանափայտ։ Թանկ խցանները 20-րդ դարի սկզբին փոխարինվել են հատուկ օսլայի սոսնձով, որով պատվում էին «տուփիկի» կամ «բաժակի» ներքին շերտերը (այն մասը, որում տեղավորվում են ոտքի մատները), դրանով իսկ հասնելով կոշտության այն աստիճանին, ինչը պահանջում էր ժամանակակից մատների տեխնիկան, որն 20-րդ դարի երկրորդ կեսին հասել էր անսովոր կատարելության։ Թեթևակի ձվաձև պուանտի «թաթը» պատրաստվում է հարթ մակերեսով, որի շնորհիվ տարբեր կեցվածքներ կայունություն են ստանում։
Օմար Խադր
Պահպանություն Գուանտանամոյում
2003 թվականին Խադրը սկսեց բանտարկյալների շրջանում անցկացնել աղոթքի արարողակարգ : Մի անգամ, մեկ տարի անց, երբ նա ասաց Մոազամ Բեգին, որ իր եղբայրը՝ Աբդուրահման Խադրը աշխատում է ամերիկացիների համար, Օմարը կարողացավ խոսել եղբոր հետ, ով այդ ժամանակ նույնպես կալանավորված էր Գուանտանամոյի բանտում: Նրանք գտնվում էին տարբեր խցերում, միմյանցից ընդամենը 15 մետր հեռավորության վրա: Նրանք միմյանց հետ խոսում էին արաբերենով: Օմարն իր ավագ եղբորը խնդրում էր, որ չպատմի Ալ-Քաիդայի հետ ընտանիքի կապերի մասին, նշելով, որ կորցնում է ձախ աչքը : Բազայում գտնվելու ընթացքում Խադրին հաջողվեց Ղուրանն անգիր անել :
Պուանտներ
Կոշիկների պատրաստում
Չափերը վերցնելուց հետո պատրաստվում է կոշիկի տիպային կաղապար, որը ճշգրտորեն կրկնում է ոտնաթաթի ձևը։ Ձևելու արտադրամասում կտրում են անհրաժեշտ չափի կտորը (սովորաբար` բաց վարդագույն ատլասե կտորից), դրանից պատրաստվում է հումքը։ Այնուհետև կաղապարին կարվում է փոքրիկ, ոտքի չափից ավելի փոքր ներբան` ամուր կաշվից։ Ատլասե հումքը հագցվում է կաղապարի վրա, իսկ դրան սոսնձվում է մի քանի շերտ պարկացու և ապրանքատարայի կտոր։ Հումքն ամուր թելով կարելով և կտրելով ավելորդ նյութը` այն կանում են կաղապարից, շրջում են և նորից հագցնում կաղապարին` այս անգամ ամրացնելով մանր մեխիկներով, որից հետո կոշիկը թակում են մուրճով, որպեսզի այն կրկնի կաղապարի ձևը։
Օմար Խադր
Պահպանություն Գուանտանամոյում
2004 թվականի մարտին կանադական հետախուզության աշխատակից Ջիմ Գուլդը վերադարձավ Գուանտանամոյի ռազմակայան, բայց Խադրն այլևս չհամագործակցեց նրա հետ: Կանադայի արտաքին գործերի նախարարությունը պնդում է, որ Խադրը փորձել է «լավ տղա» երևալ և փորձել է տպավորություն թողնել իր խցակից ընկերների վրա: Նրա փաստաբան Մունիր Ահմադը դեմ է արտահայտվել դրան՝ ասելով, որ Խադրը սկզբում` 2003 թվականին հավատում է, որ Գոլդը «վերջապես եկել է իրեն օգնելու», բայց 2004 թվականին նա հասկացավ, որ Կանադայի կառավարությունը չի օգնում, այլ հարցաքննում է իրեն :
Պուանտներ
Կոշիկների պատրաստում
Հանելով կոշիկը կաղապարից` դրա վրա ամրացնում են կաշվե կամ ստվարաթղթե բազմաշերտ ներբան, որն օգնում է ոտնաթաթի հատվածը պահել ուղղահայաց դիրքով։ Ոտնաթաթի կորությունն ընդգծելու և մատները ձգելու հնարավորության համար կոշկատակին տրվում է ուռուցիկ ձև։ Կոշկատակն ու ներբանը սոսնձելուց հետո կոշիկը կրկին ձգում են ներբանի վրա և դնում են չորացնելու 60-70 աստիճանում։ Մեկ օր անց, երբ սոսինձն ամբողջապես չորացած է, պուանտները հանում են վառարանից։ Այնուհետև ամեն կոշիկի մեջ դնում են բամբակե ներբան, որին շփվելու է ոտնաթաթը ։
Մի օրում վարպետը կարող է ձեռքով պատրաստել վեցից յոթ կոշիկ, վարպետների փոքրիկ խումբը կարող է պատրաստել եկու հազար զույգ կոշիկ մեկ ամսում։
Օմար Խադր
Պահպանություն Գուանտանամոյում
2003 թվականից մինչև 2004 թվականը ընդհանուր առմամբ, կանադացիները 6 անգամ հարցաքննել են Խադրին ՝ պահանջելով, որ նա լուսանկարներով ճանաչի ահաբեկիչների հետ կապեր ունեցող կանադացիներին: Նրանց թվում էր սիրիական ծագումով կանադացի Մահեր Արարը, որը 2002 թվականին ձերբակալվել էր Նյու Յորքում, այնուհետև ամերիկացիների կողմից տեղափոխվել Սիրիա, որտեղ էլ նրան մեկ տարի տանջել էին, մինչև ապացուցվել էր նրա անմեղությունը : Երբ Խադրը կանադական կողմին ասել է, որ ամերիկացիները խոշտանգել են իրեն խոստովանական ցուցմունք ստանալու նպատակով, կանադացի պաշտոնյաները նրան անվանել են ստախոս, ինչն արցունքներով էր ընդունվել Օմարի կողմից: Հետագայում նա հիշում էր, որ «փորձել է համագործակցել, որպեսզի նրանք իրեն հետ տանեն Կանադա» :
Պուանտներ
Օգտագործում
Որպեսզի նոր պատրաստված պուանտներով վրա հնարավոր լինի պարել, բալետի պարուհիները մի շարք «մեքենայությունների» են դիմում. ժապավեններ և և տարբերր տեսակի ռեզիններ են կարում դրանց վրա, որոնք կանխում են ոտնաթմբի «դուրս ընկնելը», իսկ պուանտներին չեն թողնում ոտքից դուրս գալ, մուրճի օգնությամբ կոտրում են սոսնձված կտորի շերտից կոշտ «բաժակը», որպեսզի այն չցավացնի և չհարի ոտքի մատները, կտրում են ատլասե «թաթը» և շրջակարում այն թելով կամ դանակի և քերիչի օգնությամբ փոքր կտրվածքներ անում միջատակին։ Չնայած բալետի շատ պարուհիներ նախընտրում են աշխատել ոտաբոբիկ, նրանց մեծամասնությունը նախընտրում են սիլիկոնե կամ այլ նյութից պատրաստված ներդիրներ, որոնք կօգնեն կանխել կոշտուկների գոյացումը։
Օմար Խադր
Պահպանություն Գուանտանամոյում
2004 թվականի հունվարին, փոխգնդապետ Բարբարա Բուրֆինդը հայտարարեց, որ ԱՄՆ-ն այլևս մտադրություն չունի անչափահասներին պահել Գուանտանամոյում, դրանով իսկ Քլիվեն Ստեֆորդ Սմիթին հասկացնելով, որ կասկածի տակ է դնում ոչ միայն բազայում պահելու փաստը, այլ նաև, որ Խադրին պատրաստվում են դատել ռազմական տրիբունալում :
Պուանտներ
Օգտագործում
Պարի ժամանակ մատների վրա բազմաթիվ վերելքներից ու վայրէջքներից պուանտները աստիճանաբար փափկում են և թուլանում։ Նրանց օգտագործման ժամկետը կախված է ծանրաբեռնվածության հաճախականությունից։ Այսպես, բալետի պարուհին, որը գլխավոր դերեր է կատարում բալետային ներկայացումներում, մեծ մասամբ` զույգ պարեր, վարիացիաներ և այլ ելույթներ, մեկ երեկոյի ընթացքում կարող է փոխել մի քանի զույգ կոշիկներ։ Բացի դրանից, այնպիսի ներկայացումներ ինչպիսին «Ժիզելն» է, որտեղ յուրաքանչյուր գործողություն պահանջում է իր տեխնիկան և արրտահայտչականությունը, արտիստները պատրաստում են տարբեր կոշիկներ յուրաքանչյուր գործողության համար։
Շարժման ընթացքում չսայթաքելու համար նախ, երբ բեմի և փորձերի դահլիճի մակերեսը փայտից էր, օգտագործվել են բևեկնախեժ կամ ջուր, պարտեզային ցնցուղը պարտադիր միջոց էր փորձերի դահլիճի համար։ Գոյություն ուներ նաև ասացվածք, ըստ որի` «Ով ջրել չգիտի, նա պարել չգիտի»։ Դրանից հետո, երբ փայտը փոխարինվել է բեմական լինոլեումի, արտիստներն սկսել են օգտագործել կպչուն քաղցր գազավորված ըմպելիք, օրինակ` Կոկա-Կոլա։
Օմար Խադր
Պահպանություն Գուանտանամոյում
2004 թվականի հունիսի 18-ին Խադրը նամակ է գրել իր մորը, որը վերադարձել է Կանադա կրտսեր եղբոր` Օմար Աբդուկարիմի համար, որին անհրաժեշտ էր որակյալ բժշկական օգնություն: Չորս ամիս անց նա ևս մեկ նամակ է գրել մորը, իսկ մեկն էլ եղբորը՝ Աբդուրահման Խադրին:
2004 թվականի օգոստոսին փաստաբաններ Ռիկ Ուիլսոնը և Մունիր Ահմադը «շտապ միջնորդություն» ներկայացրեցին Խադրի բժշկական փաստաթղթերը տրամադրելու վերաբերյալ: Նրանց մերժեցին և փոխարենը հայտարարություն տարածեցին Գուանտանամոյի ռազմա-ծովային հիվանդանոցի բժիշկ Ջոն Ս. Էդմոնդսոնի կողմից, որում ասվում էր, որ Խադրը «լավ առողջություն ունի», և, բացի այդ, նրանք ուղարկել էին երկու էջանոց փաստաթուղթ՝ «Բժշկական սպասարկման ծառայությունների իրավիճակի վերաբերյալ»:
2004 թվականի նոյեմբերին, երբ Խադրը հանդիպել է իր փաստաբանների` Ահմադի և Ուիլսոնի հետ, նա ենթարկվել է քառօրյա հարցաքննության, որի ընթացքում նրան հարցրել են, թե ինչ է քննարկել իրավաբանների հետ: Ըստ Խադրի՝ հետաքննիչները նրա նկատմամբ կիրառել են ծայրահեղ դաժան ֆիզիկական ուժ և արգելել են նրան կատարել ամենօրյա աղոթքներ : Այս այցելության ընթացքում փաստաբանները անցկացրեցին հոգեբանական հետազոտություն՝ օգտագործելով հարցաշար, որը հայտնի է որպես «Հոգեկան առողջության գնահատման համառոտ սանդղակ»: Խադրի հարցերի պատասխանները այնուհետև փոխանցվել էին անազատության մեջ գտնվող անչափահասների հոգեբանության զարգացման բնագավառի մասնագետ` բժիշկ Էրիկ Տրապինին: Տրապինը գտնում է, որ Խադրը տառապում է «մոլուցքից և հալյուցինացիաներից, ինքնասպանության վարք է դրսևորում և առկա է ուժեղ պարանոյա», որ նրա դեմ կիրառված բռնությունները նրան դարձրել են «առանձնապես խոցելի հոգեբանական հարկադրանքի համար»: Տրապինը նաև եզրակացրեց, որ Խադրի մոտ առկա է ինքնասպանության աճող ռիսկ : Անկախ բժշկական հետազոտություն կազմակերպելու բոլոր ջանքերը անհաջողությամբ էին պսակվում:
2005 թվականի մարտի 19-ից, կանադական կողմը սկսեց պարբերաբար այցելել Խադրին՝ հսկելու նրա վիճակը և պահվածքը: Այդ ժամանակ նրան պահում էին No.5 ճամբարում՝ անվտանգության ամենաբարձր մակարդակ ունեցող ճամբարում, և տեղեկություններ կան, որ Խադրը պահապանների վրա մեզ էր լցնում և հրաժարվում սննդից: Նույն թվականին, նրա քույր Զեյնաբը Պակիստանից վերադարձավ Կանադա, որպեսզի կարողանա ավելի լավ վերաբերմունք պահանջեր Օմարի և նրա եղբոր՝ Աբդուլլահի համար: 2005 թվականի մայիսից որոշ ժամանակ առաջ Խադրը խնդրեց իր փաստաբան Ռիչարդ Ուիլսոնին ընթերցանության համար բերել կանադական ավտոմեքենաների ամսագրեր նոր մոդելներով, իսկ ավելի ուշ, կանադական ներկայացուցիչների հետ զրույցներում, նա խանդավառությամբ էր նկարագրում, թե որքան է իրեն դուր գալիս Mercedes-Benz-ը և Bentley-ին:
Խադը 15 օր մասնակցեց հացադուլին, քանի դեռ իրեն չէին սկսել հարկադրաբար կերակրել: Նա հայտարարել էր, որ հիվանդանոցը լքելուց հետո կորցրել էր գիտակցությունը և պահակները դաժանորեն ծեծի են ենթարկել իրեն: 2005 թվականի հուլիսի 20-ին, Գուանտանամոյի բանտարկյալ, Օմար Դիգհեյսը իր օրագրում գրել էր «Մեր խցում Օմար Խադրը շատ վատ վիճակում էր: Նա արյուն էր փսխում և նրան բուժաշիճուկ տվեցին, երբ գտան խցում հատակին ընկած»: Հետագայում նրա օրագրից հատվածներ հրատարակվեցին «The Independent» թերթում:
2005 թվականի ապրիլին փաստաբաններ Խադրան, Ահմադը և Ուիլսոնը անցկացրին մեկ այլ գրավոր հոգեբանական թեստ և այն հանձնվեց դատաբժիշկ Դերիլ Մեթյուզիին, որին Պենտագոնի կողմից երկու տարի առաջ հրավիրել էին Գուանտանամոյի բազա: Մեթյուզը եզրակացրեց, որ Խադրի մոտ առկա են հետտրավմատիկ սթրեսի խանգարման բոլոր նախանշանները:
2005 թվականի մայիսին Խադրը հայտարարեց, որ այլևս մտադրություն չունի համագործակցել իր գործով ներգրավված ամերիկացի փաստաբաններից որևէ մեկի հետ, այդ թվում Քոլբի Վոկեյի, Ռիչարդ Ուիլսոնի և Քրիստինա Ա Հասկին: Խադրի կանադացի փաստաբանները համոզեցին, որ վերջինս հրաժարվի կապիտան-լեյտենանտ Ուիլյամ Քուբլերից՝ կապված ռազմական դատարանի կանոնների հետ: Երեք ամիս անց Կանադան արգելեց CBDN-ի կողմից իրականացվող Խադրի հետագա ցանկացած հարցաքննություն : 2005 թվականի սեպտեմբերին Խադրին թիվ 5 ճամբարից տեղափոխեցին թիվ 4 ճամբար:
Բահրամի ավիաբազայի բանտում Խադրի նկատմամբ վատ վերաբերմունքի մասին հայտարարությունից հետո 2006 թվականին ԱՄՆ բանակը հետաքննություն սկսեց մեղադրանքի ճշտությունը պարզելու նպատակով: Հուլիսին նա կրկին տեղափոխեցին թիվ 5 ճամբար այն բանից հետո, երբ իր զինվորական փաստաբաններին անվստահություն հայտնեց և պահակներին անվանեց «ապուշներ»:
Օլովո
Օլովո (Orašje), քաղաք Բոսնիա և Հերցեգովինայի հյուսիսային հատվածում։ Տեղակայված է Սարաևոյից 50 կմ հյուսիս-արևելք։ Վարչական կենտրոնը գտնվում է Բոսնիա և Հերցեգովինայի Դաշնությունում։ Համանուն համայնքի վարչական կենտրոնն է։
Արտաքին հղումներ
Կատեգորիա:Բոսնիա և Հերցեգովինայի քաղաքներ
Օմար Խադր
Պահպանություն Գուանտանամոյում
2007 թվականի մարտին, բանտարկությունից հինգ տարի անց, Խադրին առաջին անգամ թույլ տվեցին հեռախոսով խոսել մոր հետ: Նրան ևս մեկ անգամ թույլատրեցին հեռախոսազանգ կատարել ընտանիքին, բայց այլևս զանգեր չթույլատրվեցին, քանի որ նրան «կարգապահական պատճառներով» տեղափոխեցին Գուանտանամոյի բազայի ամենադաժան մասը թիվ 6 ճամբար : Երբ Կանադան բողոքեց դրա դեմ՝ հայտարարելով, որ Խադրի պահվածքն ավելի շատ կախված է նրանից, թե որ ճամբարում է գտնվում, որից հետո Միացյալ Նահանգները Խադրին տեղափոխեցին թիվ 4 ճամբար:
2008 թվականի ապրիլի 9-ին Խադրի փաստաթղթերի տուփը առգրավվեց, իբր, այն պատճառով, որ այնտեղ պահվում էր արգելված «Մատանիների տիրակալը» ֆիլմի սցենարի պատճենը: Փաստաթղթերը վերադարձվեցին մի քանի օր անց: Խադրին նաև արգելեցին շարունակել դոմինո և շախմատ խաղալ իր փաստաբանների հետ :
Կանադան երկար ժամանակ հրաժարվում էր օժանդակել Խադրի ներգաղթին կամ արտահանձնմանը :
2009 թվականի հունվար ամսվա դրությամբ Կանադայի հասարակության 64% -ը կողմ էր Խադրի Կանադա վերադարձի գաղափարին: Համեմատության համար նշենք, որ 2007 թվականի հունիսին այդ ցուցանիշը կազմում էր ընդամենը 41% :
Մորենիկ
Մորենիկ, գյուղ Արևմտյան Հայաստանում, Խարբերդի վիլայեթի Խարբերդի գավառում ։ Գտնվում էր Խարբերդ քաղաքից 2-3 կմ հարավ, Խարբերդ-Արղանամադեն ճանապարհի վրա։
Պատմություն
Ըստ ուսումնասիրողների գյուղը IX դարում հիշատակվող Մուրինքս ամրողն է։ Բնակիչներն իրենց գյուղն անվանում էին Պստիկ Պոլիս։
Գյուղն ավերվել, իսկ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
1872-1874 թվականներին ուներ 94 տուն, 1903 թվականին՝ 819 հայ բնակիչ։
Տնտեսություն
Գյուղն այգեվետ էր։ Բնակչության հիմնական զբաղմունքը երկրագործություն, այգեգործությունն ու արհեստներն էր։
Պատմամշակութային կառույցներ
Մորենիկն ուներ Ս. Պարսամ անունով եկեղեցի։
Կրթություն
Գյուղում գործում էր հայկական վարժարան, որն ուներ 30 աշակերտ։
Անվանի մարդիկ
Մորենիկում է ծնվել սփյուռքահայ հասարակական և գրական-մշակութային գործիչ Եղիա Սիրվարդը (1890 թ. - ?) :
Ծանոթագրություններ
Կատեգորիա:Արևմտյան Հայաստանի գյուղեր
Հակոբ Քյոսեյան
Հակոբ Հովհաննեսի Քյոսեյան, հայ պատմաբան, հայագետ, աստվածաբան։ Բանասիրական գիտությունների դոկտոր (2010)։
Կենսագրություն
Հակոբ Քյոսեյանը 1981 թվականին ավարտել է Երևանի պետական համալսարանը, 1977 թվականից՝ Մատենադարանի Մայր ցուցակ հայերեն ձեռագրաց գիտական խմբի ղեկավար։ 1991-1992 թվականներին դասավանդել է Էջմիածնի Գևորգյան ճեմարանում, 1993-1994 թվականներին՝ Երուսաղեմի Ժառանգավորաց վարժարանում, 1998-2005 թվականներին՝ Սևանի Վազգենյան դպրանոցում, 1996 թվականից, միաժամանակ՝ ԵՊՀ-ում ։
Աշխատություններ
Հակոբ Քյոսեյանի աշխատասիրությամբ լույս են տեսել Վարդան Արևելցու («Ճառք, ներբողեանք»), Թեոդորետոս Կյուրացու («Մեկնութիւն Եզեկիելի մարգարեութեան», երկուսն էլ՝ 2000), Անանիա Սանահնեցու «Մեկնութիւն Մատթէի Աւետարանի», 2007, բոլորը՝ «Աստվածաբանական բնագրեր, ուսումնասիրություններ» մատենաշարով) քննական բնագրերը, Աղեքսանդր Ջուղայեցու «Ասույթներ քարոզների համար» (1998), «Վկայութիւնք ի պէտս քարոզութեանց», Գրիգոր Տաթևացու «Մեկնութիւն մարգարէութեանն Եսայեայ» (2008), Հովհան Ոսկեբերանի «Ճառք։ Ի մեկնութեանց Սուրբ գրոց» (2008), Սարգիս Կունդի «Մեկնութիւն կաթողիկեայ թղթոց» (2003), Եպիփան Կիպրացու «Ճառք» (2013) երկերի հայերեն թարգմանություններն ու հայ մատենագիրների ճառախոսական երկերը, «Ընտրանի հայ եկեղեցական մատենագրության» (համահեղինակ, 2003) գիրքը ։
Հեղինակ է նաև «Հայ եկեղեցու պատմություն» (2005) ուսումնական ձեռնարկի ։
Քյոսեյանն աշխարհաբարի է փոխադրել Գրիգոր Տաթևացու «Ոսկեփորիկը» (1995), Գրիգոր Ավագ Վկայասերի, Վարդան Այգեկցու, Հովհաննես Գառնեցու և այլոց խրատները («Սուրբ հայրերը խրատում են», 2003, ժողովածու) և այլն։ Մասնակցել է «Քրիստոնյա Հայաստան» (2002) հանրագիտարանի պատրաստմանը ։
Ծանոթագրություններ
Կատեգորիա:Հայ պատմաբաններ Կատեգորիա:Հայ հայագետներ Կատեգորիա:Հայ աստվածաբաններ Կատեգորիա:Բանասիրական գիտությունների դոկտորներ
Նովոե Կալիշչե
Նովոե Կալիշչե (Новое Калище), գյուղ Ռուսաստանի Լենինգրադի մարզի Լոմոնոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Լոմոնոսովսկի շրջանի բնակավայրեր
Լյուիս Պյու
Լյուիս Ուիլիամ Գորդոն Պյու, OIG,, բրիտանա-հարավաֆրիկյան տոկունության լողորդ և օվկիանոսի պաշտպան։
Ունի մականուն՝ «Լողի Էդմունդ Հիլարի» ։ Եղել է առաջին մարդը, որը երկար հեռավորության մրցալող է կատարել աշխարհի բոլոր օվկիանոսներում ։ Բազմիցս կատարել է մրցալողեր խոցելի էկոհամակարգերում, որպեսզի ուշադրությունը գրավի դրանց աղետալի վիճակի վրա։
Ամենամեծ ճանաչմանը հասել է, երբ 2007 թվականին առաջինն է կատարել մրցալող Հյուսիսային բևեռով, որպեսզի ընդգծի արկտիկական սառույցի հալումը։ 2010 թվականին Էվերեստի վրա գտնվող սառցադաշտային լիճը լողալով անցել է, որպեսզի ուշադրություն դարձնեն Հիմալայներում հալվող սառույցներին և ջրի նվազմանը ազդեցությանը տարածաշրջանի խաղաղության վրա։ 2018 թվականին նա լողացել է ողջ Լա Մանշով, որպեսզի կոչ անի այն մասին, որ 2030 թվականը Համաշխարհային օվկիանոսի 30% պաշտպանության տակ վերցրվի։
2010 թվականին Պյուն ընտրվել է Համաշխարհային տնտեսական ֆորումի ամենաերիտասարդ համընդհանուր առաջնորդ, 2013 թվականին ՄԱԿ-ը նրան նշանակել է ՄԱԿ-ի օվկիանոսների առաջին հովանավոր ։
2016 թվականին Պյուն կարևոր դեր է խաղացել Անտարկտիդայի մոտ գտնվող Ռոսսի ծովում աշխարհի խոշորագույն ծովային արգելոցի ստեղծման գործում։ Զանգվածային տեղեկատվության միջոցները «Speedo դիվանագիտություն» տերմինն են մտածել՝ լողազգեստների բրենդի համար, որը օգտագործել է Պյուն  ։
Մեհմեդ փաշա Սոկոլովիչի կամուրջ
Մեհմեդ փաշա Սոկոլովիչի կամուրջ կամ Վիշեգրադի կամուրջ (Mehmed Paša Sokolović Bridge), պատմական կամուրջ Դրինա գետի վրա՝ Բոսնիա և Հերցեգովինայի արևելքում։
Կամրջի շինարարական աշխատանքներն ավարտվել են 1577 թվականին՝ օսմանյան ճարտարապետ Միմար Սինանի նախագծմամբ։ Կամուրջը կառուցվել է մեծ վեզիր Մեհմեդ փաշա Սոկոլովիչի հրամանով։ 2007 թվականի ՅՈւՆԵՍԿՕ-ի 31-րդ նստաշրջանում այն ներառվել է Բոսնիա Հերցեգովինայում Համաշխարհային ժառանգության օբեկտների ցանկում։
Նկարագրություն
Մեհմեդ փաշա Սոկոլովիչի կամուրջը համարվում է թուրքական մոնումենտալ ճարտարապետության և ինժեներայի գլուխգործոցներից մեկը։ 179,5 մետր երկարությամբ այս կամուրջը համարվում է նշանավոր ճարտարապետ Միմար Սինանի գլխավոր ստեղծագործություններից մեկը։
2007 թվականին այն ներառվել է ՅՈւՆԵՍԿՕ-ի Համաշխարհային ժառանգության օբյեկտների ցանկանում։ ՅՈւՆԵՍԿՕ-ի ամփոփումը՝
Պատմություն
Շինարարական ընդհանուր աշխատանքները տեղի են ունեցել 1571-ից 1577 թվականներին։ Այն բազմիցս հիմնանորոգվել է։ Կարևոր նորոգումներ են կատարվել 1664, 1875, 1911, 1940 և 1950-52 թվականներին։ Առաջին համաշխարհային պատերազմի տարիներին ոչնչացվել են կամրջի 11 կամարներից 3-ը։ Եվս 5-ը վնասվել են Երկրորդ համաշխարհային պատերազմի ժամանակ ։
Բոլոր կամարները հետագայում վերանորոգվել են։ Բոսնիա և Հերցեգովինայի 1992-1995 թվականների պատերազմի ժամանակ հարյուրավոր բոսնիացիներ սպանվել են կամրջի վրա՝ սերբ զինյալների կողմից։
Թուրքական Միջազգային համագործակցության և զարգացման գործակալությունը տրամադրել է 3,5 մլն եվրո կամրջի վերանորոգման աշխատանքների համար։
Արտաքին հղումներ
Կատեգորիա:Բոսնիա և Հերցեգովինայի կամուրջներ Կատեգորիա:Միմար Սինանի նախագծած կառույցներ
Ջոն Բարդին
Ծանոթագրություններ
Կատեգորիա:Ամերիկացի ֆիզիկոսներ Կատեգորիա:Նոբելյան մրցանակի բազմակի դափնեկիրներ Կատեգորիա:Ամերիկացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:Ազատության նախագահական մեդալով պարգևատրվածներ Կատեգորիա:Փրինսթոնի համալսարանի շրջանավարտներ Կատեգորիա:Լոնդոնի թագավորական միության արտասահմանյան անդամներ Կատեգորիա:20-րդ դարի ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:Ամերիկացի ճարտարագետներ Կատեգորիա:Ամերիկացի գյուտարարներ Կատեգորիա:Ամերիկացի գիտնականներ
Էվերեստ (ֆիլմ)
Էվերեստ (Everest), արկածային ֆիլմ, որի հեղինակը Բալտազար Կորմակուրն է։ Գլխավոր դերերում խաղում են Ջեյք Ջիլենխոլը, Ջեյոն Կլարկը, Ջոշ Բրոլինը, Քիրա Նայթլին, Ռոբին Ռեյթը։ Սկզբում պրեմիերան նշանակված էր ԱՄՆ-ում 2015 թվականի սեպտեմբերի 16-ին, ապա նշանակվեց 2015 թվականի սեպտեմբերի 18-ին։ Ռուսաստանի կինոթատրոններում ֆիլմը ցուցադրվել է սեպտեմբերի 24-ից, ինչպես նաև թողարկվել է IMAX և IMAX 3D ձևաչափերով ։
Սյուժե
Ֆիլմը նկարահանվել է իրական դեպքերի հիման վրա, որոնք տեղի են ունեցել Հիմալայներում 1996 թվականի մայիսին։ Ֆիլմը պատմում է 3 արշավախմբերի մասին, որըներառում են ոչ փորձառու արշավականներ և զբոսաշրջիկներ, ովքեր պետք է բարձրանան աշխարհի ամենաբարձր լեռը։ Մի քանի արշավականներ կորան ամենաուժեղ փոթորկի ժամանակ, իսկ 5 մարդ մահացավ։ Զոհերը կլինեին ավելի շատ, եթե չլիներ ոչ այդքան հայտնի Անատոլի Բուկրեևը։ Նա միայնակ փրկեց 3 արշավականներին փոթորկի ժամանակ՝ առանց վախենալու ուժեղ փոթորկից և անտեսանելիությունից։
Պարգևներ
2015 թվականի հուլիսի 8-ին հայտարարվել է, որ «Էվերեստը» կլինի Վենետիկի կինոփառատոնի բացման ֆիլմը ։
Արտաքին հղումներ
Կատեգորիա:2015 ֆիլմեր Կատեգորիա:Բալտազար Կորմակուրի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Universal Pictures ֆիլմեր Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Բրիտանական ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:2015 դրամա ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան թրիլեր դրամա ֆիլմեր Կատեգորիա:Ամերիկյան արկածային ֆիլմեր Կատեգորիա:Իսլանդական ֆիլմեր Կատեգորիա:Բրիտանական արկածային ֆիլմեր Կատեգորիա:Ամերիկյան սպորտային ֆիլմեր Կատեգորիա:2010-ականների արկածային ֆիլմեր Կատեգորիա:Ամերիկյան թրիլեր ֆիլմեր Կատեգորիա:Բրիտանական թրիլեր ֆիլմեր Կատեգորիա:Բրիտանական մարտաֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Բրիտանական կենսագրական ֆիլմեր Կատեգորիա:Ամերիկյան կենսագրական ֆիլմեր Կատեգորիա:Legendary Pictures ֆիլմեր
(7611) Հաշիտացու
(7611) Հաշիտացու (Hashitatsu), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 23-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,983187 ա. մ., առավելագույնը մոտենում է 2,5177 ա. մ. հեռավորության վրա և հեռանում 3,4487 ա. մ. ։ Արեգակի շուրջ մեկ ամբողջական պտույտ է կատարում 1882 երկրային օրվա ընթացքում, իր ուղեծրով շարժվելով միջինում 0,191286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,49° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գըռըխթափա
Գըռըխթափա, լեռներ նախկին ՀԽՍՀ–ում՝ Աղինի շրջանում, Աղին գյուղի մոտ ։
Ծանոթագրություններ
Կատեգորիա:Շիրակի մարզի լեռնաշղթաներ
Բյուրակնի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Բյուրակն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 7 հուշարձան (9 միավոր)։
Ծանոթագրություններ
Կատեգորիա:Շիրակի մարզի հուշարձանների ցանկեր
Կուլիշովկա (գյուղ, Սոկիրյանիի շրջան)
Կուլիշովկա (Кулішівка), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Կուլիշովկա գյուղում բնակվում էր 1 080 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Սոկիրյանիի շրջանի բնակավայրեր Կատեգորիա:Ուկրաինայի գյուղեր
Թեոդորոս Ա Ռշտունի
Թեոդորոս Ա Ռշտունի (ծննդյան թիվն անհայտ - 941, Աղթամար), Ամենայն հայոց կաթողիկոս 930 թ-ից առ 941 թ.։ Հայտնի է, որ կաթողիկոսական գահը ստացել է Վասպուրականի թագավոր Գագիկ Արծրունու նախաձեռնությամբ, որպես աթոռանիստ ընտրել է Աղթամարը, որտեղ և թաղվել է Աղթամարի Ս. Աստվածածին ժամատան կողքին։
Թեև ունեցել է հասարակ ծագում և չի առնչվել Ռշտունիների նախարարական տոհմին, սակայն Մ. Օրմանյանը անվանել է Ռշաունի, նկատի ունենալով նրա ռշտունեցի և Ռշտունիքի եպիսկոպոս լինելու հանգամանքը։
Ծանոթագրություններ
Կատեգորիա:Ռշտունիներ
Գյոզալդաղ (լեռնագագաթ)
Գյոզալդաղ, լեռնագագաթ Հայաստանի Գեղարքունիքի մարզում, Սևանի լեռնաշղթայում, Սևանա լճից հյուսիս-արևելք։ Բարձրությունը 2580 մ ։
Ծանոթագրություններ
Կատեգորիա:Գեղարքունիքի մարզի լեռնագրություն Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ
Կորբերա դե Լյոբրեգատ
Կորբերա դե Լյոբրեգատ (Corbera de Llobregat, Corbera de Llobregat), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Բաշ Լոբրեգատ շրջանում։ Զբաղեցնում է 18,44 կմ² մակերես։ Բնակչությունը կազմում է 14 000մարդ (2010 թվական)։ Վարչական կենտրոնից գտնվում է 31 կմ հեռավորության վրա։
Արտաքին հղումներ
Կատեգորիա:Իսպանիայի բնակավայրեր
Հավայերեն
Հավայերեն, ավստրոնեզական լեզվաընտանիքի լեզուներից մեկն է, նախկինում Հավայան կղզիների հիմնական լեզուն էր։
Հավայացիների ամենամեծ և ամենաբազմամարդ համայնքը, որոնց համար հավայերենը մայրենի լեզուն է, ապրում է Նիհաու կղզում։ Հավայերենը որպես առաջին լեզու օգտագործվում է Հավայան կղզեխմբի մոտավորապես 1,5 միլիոն բնակիչներից մի քանի տասնյակ հազարների կողմից։ Որպես երկրորդ լեզու, հավայերենը դեռ պահպանում է իր ազդեցությունը. այն դասավանդվում է նաև Հավայան համալսարանում, որտեղ կան հատուկ ծրագրեր դրա ուսումնասիրության համար ։
Հավայերենի հետ կապված լեզուները տարածված են Խաղաղ օվկիանոսում, նրա սերտորեն կապված լեզուներն են թաիթերենը և մարկեզերենը (Մարկիզյան կղզիների բարբառները), ինչպես նաև մաորի լեզուն։ Հավայերենի հետ առավել քիչ նմանություն ունի Արևմտյան Պոլինեզիայի սամոական և տոնգանական լեզուներում։
Ստուգաբանություն
Լեզվի անվանումն առաջացել է կղզու անունից, որը Ջեյմս Կուկն ի սկզբանե անվանել է «Owhyhee» կամ «Owhyee»։ Հավայերենում կղզու անունը հնչել է որպես O Hawaiʻi, որը բառացի նշանակում է «Սա Հավային է»։ Մինչև 1822 թվականի փետրվարը այս անունը պահպանվել է, որից հետո լեզուն վերանվանվել է ʻŌlelo Hawaiʻi, որը նշանակում է «հավայերեն» (հավայերենում ածականը սովորաբար գալիս է գոյականից հետո) ։
Պատմություն
Խոսելով Հավայան կղզիների բնակիչների մշակութային ավանդույթների մասին, նախ և առաջ պետք է նշել Հավայան պոեզիայի առանձնահատկությունները, որոնք ներառում են հարուստ պատկերազարդում, բառախաղ, խորհրդանշական պատկերների օգտագործում, ինչպես նաև հարակրկնություններ (որոնցում կա նաև. բառախաղ. օրինակ՝ տողի վերջին բառը օգտագործվում է նաև հաջորդ տողի սկզբում, սակայն, այլ նշանակություն ունի)։ Առանձնահատուկ հետաքրքրություն են ներկայացնում Հավայան լեգենդները, որոնք պատմում են հերոսների և ցեղերի առաջնորդների արկածների մասին։
Ծագումնաբանություն և տարածքային բնութագրեր
Հավայան լեզուն սերտորեն կապված է խաղաղօվկիանոսյան տարածքի շատ այլ լեզուների հետ։ Հարյուրավոր հավայան բառեր, պարզվում է, պատկանում են ընդհանուր պրոտո-պոլինեզիական բառապաշարին, և ավելի քան 200 բառ պատկանում է վերականգնած պրոտո-մալայո-պոլինեզերեն լեզվին, որը տարածված էր Հարավարևելյան Ասիայում, ենթադրաբար, մոտ 5 հազար տարի առաջ։ Պոլինեզիական լեզուներում ձայնավորները հակված են կայունության՝ դրանք միշտ հինգն են, մինչդեռ հավայան լեզվին սերտորեն կապված բոլոր լեզուներում բաղաձայնների շարքը տարբեր է։ Օրինակ, համապատասխանություններ են հաստատվել հավայան լեզվի և հարակից թաիտերեն և տոնգաերեն լեզուների միջև ։ Այսպիսով, «երկինք» նշանակությամբ բառը այդ լեզուներում հանդես է գալիս համապատասխանաբար որպես lani, raʻi և langi, «ձեռքը»՝ lima, rima, nima, «թիակը»՝ hoe, hoe, fohe, «ոջիլը»՝ uku, utu, kutu: Այս ձևերը վերադառնում են իրենց նախնական ձևերին՝ langit, lima, besay, kutu։
Տիպոլոգիական բնութագիր
He kanaka maikaʻi ia - person good s/he («Նա լավ մարդ է») ։
Այբուբեն
Հավայան այբուբեն
Գոգհովիտի պատմության և մշակույթի անշարժ հուշարձանների ցանկ (Շիրակի մարզ)
Ծանոթագրություններ
Կատեգորիա:Շիրակի մարզի հուշարձանների ցանկեր
Նովոե Կամինինո
Նովոե Կամինինո (Новое Камынино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Կաշտի քաջեր
Կաշտի քաջեր, միջնադարյան հայկական դյուցազներգություն, որտեղ պատմվում է Թամերլանի զորքերի դեմ ազգային պայքարի մասին։
Ծագման պատմություն և բովանդակություն
Կաշտը հայկական գյուղ է Շատախ քաղաքի մերձակայքում, Վանա լճից հարավ ։ Տեղացիները հայկական բանահյուսության մեջ հայտնի են եղել իրենց քաջությամբ, որը հասել է մինչև խելացնոր համարձակության և ավանդույթի համաձայն կապված է եղել տեղի աղբյուրի ջրի հետ։ «Կաշտի հերոսները» էպոսը պատմում է Շատախի շրջանի հայերի ու քրդերի Թամերլանի դեմ պայքարի և անհնազանդության մասին։ Թեև էպոսը ծագել է 14-րդ դարի վերջին և արտացոլում է այդ ժամանակվա պատմական իրադարձությունները, որոշ հատվածներ նկարագրում են 9-րդ դարի հայ-արաբական բախումները։ Ընդհանրապես, էպոսը սերտորեն կապված է ավելի վաղ շրջանի «Սասունցի Դավիթ» էպոսի հետ, որն ստեղծվել է 7-10-րդ դարերում և պատմում է արաբ զավթիչների դեմ հայերի պայքարի մասին, ընդ որում նրանց կապն ակնհայտ է ոչ միայն սյուժեներով, այլև առանձին հերոսների բնութագրերով։ Ինչպես Արտաշեսյանների և Արշակունիների մասին հայկական հին ավանդությունները ձևավորել են Սասունցի Դավիթ էպոսը, այնպես էլ վերջինս իր հերթին ազդել է Կաշտի հերոսների ձևավորման վրա։ Բայց միևնույն ժամանակ վերջինս զուրկ է հայկական բանահյուսության որոշ ավանդական հատկանիշներից, օրինակ՝ Էպոսի հիմնական սյուժետային գիծը բռնակալին խորամանկությամբ գերազանցելու փորձն է։ Օրինակ, Կաշտի բնակիչներն իրենց անտրամաբանական գործողություններով հիմարեցնում են հարկահավաքներին, իսկ նրանք, վերջիններիս անմեղսունակ համարելով, հարկեր չեն հավաքում։ Ինչպես հայկական մյուս էպոսներում, այնպես էլ ոսկով վճարվող հարկը հետագայում վերածվում է գոմաղբի, որը խորհրդանշում է այն միտքը, որ «հայերը գոմաղբից բացի զավթիչներին ոչինչ պարտական չեն»։ Էպոսի հիմնական ուղերձը մարդու արժանապատվության, ազատության իրավունքի և դրա համար պայքարելու անհրաժեշտության մասին հասարակական-քաղաքական պատկերացումների մեջ է ։
Տարածում և հրապարակումներ
Ի տարբերություն «Սասունցի Դավիթ» ազգային էպոսի, «Կաշտի հերոսները» լայն տարածում չի ունեցել․ այն մեծ ժողովրդականություն է վայելել հիմնականում Շատախի շրջակայքում։ Էպոսն առաջին անգամ տպագրվել է Ֆիլադելֆիայում 1942 թվականին արևելահայերեն՝ ծնունդով կաշտեցի, բանաստեղծ և հեքիաթագիր Կարապետ Սիթալի ներկայացմամբ։ Սիթալի վարկածը, սակայն, տոգորված է նրա սոցիալիստական ​​գաղափարախոսությամբ։ Էպոսը լույս է տեսել նաև Երևանում 1957 թվականին։ 2000 թվականին ամերիկացի հայագետ Ջեյմս Ռասելի ջանքերի շնորհիվ Սիթալի տեքստը կրկին վերահրատարակվել է՝ անգլերեն թարգմանված ծանոթագրության հետ միասին ։
Մուզուր օղլու
Մուզուր օղլու, գյուղ Արևմտյան Հայաստանում, Խարբերդի վիլայեթի Խարբերդի գավառում ։ Գտնվում էր Խարբերդ քաղաքից 20 կմ արևելք, Արածանի գետի ձախափնյա սարավանդի վրա։
Պատմություն
Գյուղն ավերվել, իսկ բնակչությունը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
1872-1873 թվականներին ուներ 700 հայ բնակիչ։
Տնտեսություն
Բնակչության հիմնական զբաղմունքը անասնապահություն, երկրագործությունն ու արհեստներն էր։
Պատմամշակութային կառույցներ
Մուզուր օղլուն ուներ Ս. Մինաս անունով եկեղեցի։
Կրթություն
Եկեղեցուն կից գործում էր վարժարան, որն ուներ 30 աշակերտ ։
Ծանոթագրություններ
Կատեգորիա:Արևմտյան Հայաստանի գյուղեր
Վերգիլիոս
Պուբլիոս Վերգիլիոս (կամ Վիրգիլիոս ) Մարո (լատիներեն՝ Publius Vergilius Maro; )), Հին Հռոմի մեծագույն բանաստեղծներից մեկը, հռոմեացիների ծագումը գովերգող «Էնեական»-ի, հինհռոմեական գրականության գլուխգործոցներ համարվող «Բուկոլիկներ», «Գեորգիկներ» պոեմների և այլ ստեղծագործությունների հեղինակ։ Որոշ ուսումնասիրողներ նրան են վերագրում նաև  Appendix Vergiliana-ում ժողովված ավելի փոքրածավալ չափածո ստեղծագործությունները  ։,
Վերգիլիոսը (գործածական է նաև անվան կրճատ՝ Վիրգիլ ձևը) ավանդաբար դասվում է Հին Հռոմի մեծագույն պոետների շարքում։ Նրա ստեղծագործությունը լայնորեն ու խորությամբ ազդել է արևմտաեվրոպական ու ամերիկյան գրականությունների վրա։ Այդ ազդեցությունն առանձնապես նկատելի է Դանթեի, նրա «Աստվածային կատակերգություն» նշանավոր պոեմի վրա, որտեղ Վերգիլիոսը հանդես է գալիս դժոխքով ու քավարանով Դանթեին առաջնորդողի դերում ։
Կենսագրություն
Ծնվել է Հարավային Իտալիայում՝ Անդես գյուղում, որտեղ նրա հայրը փոքր հողատեր էր։ Կրթություն է ստացել նախ Կրեմոնայում, ապա Հռոմում, ուր հմտացել է ճարտասանական արվեստում։ Գերադասելով գյուղական կյանքը՝ 28 տարեկանում վերադարձել է իր ծննդավայրը։ Մ.թ.ա. 41 թ. նրա հայրական հողամասը բռնագրավվում է հօգուտ կայսերական բանակի զինվորների, սակայն շուտով մտավորականների հայտնի հովանավոր Մեկենասի միջնորդությամբ Վերգիլիոսը նոր հողակտոր է ստանում։ Այնուհետև մինչև կյանքի վերջը վայելել է Օգոստոս կայսեր բարյացակամությունը։ Մահացել է անժամանակ՝ մ.թ.ա. 19 թ.՝ 49 տարեկան հասակում։
Ստեղծագործությունները
Վերգիլիոսը գրել է երեք մեծ պոետիկ ստեղծագործություն՝ բոլորը հեկզամետրիկ (վեցաչափյան) հանգով։ Դրանք են՝ «Բուկոլիկներ» («Հովվականք», «Հովվական բանաստեղծություններ»), գրության թվականը՝ մ.թ.ա. 42–39 (կամ 37)թթ, «Գեորգիկներ» («Մշակականք», մ.թ.ա. 37-30 թթ.) և «Էնեական» (մ.թ.ա. 29–19 թթ)։ Միջնադարում Վերգիլիոսին վերագրվում էին ևս մի քանի փոքր պոևմներ (Appendix Vergiliana)։
«Բուկոլիկներ» հովվերգական պոեմում Վերգիլիոսը, հելլենիստական դարաշրջանի հույն բանաստեղծ Թեոկրիտեսի նմանությամբ, նկարագրում է գյուղական կենցաղը, գավառի գունավետ և ծաղկավետ աշխարհը, հովվական խաղաղ ապրելակերպը։ Պոեմը բաղկացած է 10 էկլոգներից։ Դրանցից առաջինում ու իններորդում պատկերված են հողի բռնազավթումներն ու դրա հետևանքները հռոմեական գյուղաշխարհի վրա։ Երկրորդն ու երրորդը հովվերգական են և էրոտիկ (արծարծված է նաև հոմոսեքսուալ սերը)։ Չորրորդ էկլոգում, որն անվանվում է նաև "Messianic Eclogue" կամ «Pollio»՝ հռոմեացի կոնսուլ Գայուս Պոլլիոնի անունով, նկարագրված են մարդկության ոսկեդարն ու մոտ ապագայում մի մանկան ծնունդը, որը միանգամից փոխելու է կյանքի ընթացքը երկրի վրա, մարդիկ երջանկանալու են, աշխատանքը դառնալու է ավելորդ, և ամեն ոք ամենուր առանց չարչարանքի գտնելու է այն ամենը, ինչ հարկավոր է իրեն։ 5-րդ և  8-րդ էկլոգներում ներկայացված են Դափնիսի առասպելը և երգի մի մրցույթ (որոշ ուսումնասիրողներ վիրգիլյան Դափնիսին նույնացնում են Հուլիոս Կեսարի հետ)։ 6-րդ էկլոգում խնջույքի աստվածություն Սիլենուսի առասպելական ու տիեզերական երգն է, յոթերորդում ներկայացված է երգի ևս մեկ թեժ մրցույթ, տասներորդում պատկերված են հեղինակի ժամանակակից եղերեգու պոետ Կոռնելիուս Գալուսի տառապանքները։ Այս վերջին էկլոգում Վերգիլիոսն արտահայտել է ատելությունը պատերազմի նկատմամբ, խաղաղ, ստեղծարար կյանքի ծարավը - ապրումներ, որոնք համակել էին հեղինակի ժամանակակից հռոմեական ողջ հասարակությանը։ «Բուկոլիկներ»-ի հեղինակը համարվում է իդեալական, երազային-ուտոպիական, բանաստեղծական Արկադիա երկրի ստեղծագործողը, երկիր, որ բանաստեղծի մահից հետո էլ դեռ երկար դարեր իր արձագանքն է գտել  եվրոպական գրականության ու արվեստների մեջ։
Էկլոգների գեղարվեստական գլխավոր նշանակությունը կայանում է դրանց տաղաչափական կերպավորման կատարելության մեջ, որով գերազանցում են մինչ այդ հանրապետական Հռոմում արարված բոլոր չափածո ստեղծագործություններին։ Վերգիլիոսն իր այս պոեմով ճանապարհ է հարթել իրեն հաջորդած մի շարք գրողների՝ Կալպուրնիուս Սիկուլուսի, Նեմեսիանուսի և հովվերգությունների բազմաթիվ այլ հեղինակների համար։
«Գեորգիկներ» պոեմը դիդակտիկ բնույթ ունի, նախորդի տրամաբանական շարունակությունն է, նվիրված է գավառի ստեղծարար կյանքին, գյուղատնտեսությանը։ Պոեմը բաղկացած է չորս մասից, առաջինը նվիրված է հողագործությանը, երկրորդը՝ այգեգործությանը, երրորդը՝ անասնապահությանը և չորրորդը՝ մեղվաբուծությանը։ Նկարագրում է գյուղատնտեսական աշխատանքները, տալիս բազմաթիվ օգտակար գործնական խորհուրդներ։
Վերգիլիոսը չի ցանկացել իր երկն անավարտ վիճակով հրապարակել ու մահվանից առաջ պատվիրել է այն ոչնչացնել, սակայն Օգոստոս կայսրը, հակառակ բանաստեղծի վերջին կամքի, հրապարակել է «Էնեականը»։
Արտաքին հղումներ
Կատեգորիա:Հռոմեացի բանաստեղծներ Կատեգորիա:Բանաստեղծներ այբբենական կարգով
Հայկական մաֆիա
Հայկական մաֆիա, հայերից բաղկացած հանցավոր խմբավորում Ռուսաստանում, Հայաստանում, ԱՊՀ և Եվրոպական որոշ երկրներում, և ԱՄՆ-ում։
Պատմություն
Հայկական մաֆիան Մոսկվայում ստեղծվել է 1980-ական թվականներին։ Ադրբեջանական և վրացական մաֆիաների հետ այն համարվում է Մոսկվայի ամենահին հանցավոր խմբավորումներից։
Եթե 1991 թվականին հայկական մաֆիան Մոսկվայում կատարել է 52 հանցագործություն, ապա 1992 թվականին՝ արդեն 102, իսկ մեկ տարի հետո՝ 182։ 1992 թվականին Մոսկվայի հայկական մաֆիան ուներ 17 խմբավորում՝ ավելի քան 150 անդամով։
Հայկական ուժ
Հիմնական հոդված․ Հայկական ուժ
Ամենահայտնի և մեծ ազդեցություն ունեցող հայկական հանցավոր խմբավորումներից է «Հայկական ուժը» (Armenian Power), որի գործունեության հիմնական գոտին ԱՄՆ-ն է։ 2010 թվականին բացահայտվեց, որ խմբավորումը 150 մլն դոլարի ապօրինի դեղամիջոցների վաճառք է իրականացրել ։
Հայկական մաֆիան Եվրոպայում
Հայկական մաֆիան Գերմանիայում համագործակցում է աշխարհի ամենահզոր հանցավոր կազմակերպություններից մեկը համարվող իտալական «Նդրանգետայի» հետ։ Գերմանիայի դաշնային քրեական ոստիկանության իրականացրած հետաքննության արդյունքում պարզվել է, որ հայկական մաֆիան տիրապետում է էական ֆինանսական միջոցների և սպառնում օրենքի գերակայությանը ։
Արտաքին հղումներ
Կատեգորիա:Հանցագործությունը Հայաստանում Կատեգորիա:Հանցագործությունը Ռուսաստանում Կատեգորիա:Հանցագործությունը ԽՍՀՄ-ում Կատեգորիա:Կազմակերպված հանցագործություն ըստ էթնիկ խմբի Կատեգորիա:Կաշառակերությունը Հայաստանում
Եվա Գրին
Եվա Գաել Գրին (Eva Gaëlle Green, ), ֆրանսիացի կինոյի թատրոնի դերասանուհի, մոդել։
Եվա Գրինը դերասանական կարիերան սկսել է թատրոնում, այնուհետև տեղի է ունեցել նրա նորամուտը կինոյում՝ 2003 թվականին, «Երազողները» ֆիլմում։ Հանդիսատեսին հայտնի է «Երկնային արքայություն» («Kingdom of Heaven»), «Ոսկե կողմնացույց» («The Golden Compass»), «Երազողները» («The Dreamers»), «Կազինո Ռոյալ» («Casino Royale») և «Արսեն Լյուպեն» («Arsène Lupin»), «300 սպարտացիներ. Կայսրության ծաղկումը» («300: Rise of an Empire») ֆիլմերից։ BAFTA-ի հատուկ մրցանակի՝ «Ծագող աստղ»-ի դափնեկիր է։
Վաղ տարիները
Եվա Գրինը ծնվել է Փարիզում, զույգ քրոջից՝ Ջոյից, երկու րոպե առաջ։ Եվայի հայրը՝ Վալտեր Գրինը, ծագումով կիսով չափ շվեդ է, կիսով չափ ֆրանսիացի, աշխատում է ատամնաբույժ։ Մայրը հայտնի դերասանուհի է, հրեական ծագումով ալժիրյան ֆրանսուհի Մարլեն Ժոբեր , որը վերջին ժամանակներս զբաղվում է մանկական գրականությամբ։ Եվայի պապը հայտնի կինոօպերատոր Քրիստիան Բերգերն է, հորաքույրը՝ դերասանուհի Մարիկա Գրինը։
Գրինը իր ընտանիքը նկարագրում է որպես «բուրժուական» և ասում, որ իր խայուրը շատ է տարբերվում իրենից ։
Գրինը սովորել է Փարիզի Ամերիկյան համալսարանում, անգլերեն լեզվի ուսումնասիրման հաստատությունում ։ Համալսարանում Գրինը հանգիստ աղջիկ էր և հետաքրքրվում էր եգիպտոսագիտությամբ՝ 7 տարեկան հասակում Լուվր այցելելուց հետո։ 14 տարեկան հասակում, տեսնելով Իզաբել Աջանիին «Ադել Գ.-ի պատմությունը» ֆիլմում, Եվան որոշում է դերասանուհի դառնալ։ Նրա մայրը սկզբում վախենում էր, որ դերասանական կարիերան նրա համար բավականին ծանր կլինի, սակայն այնուհետև աջակցում է աղջկա նախասիրությունները ։
17 տարեկան հասակում Եվան լքում է Ֆրանսիան, որպեսզի անգլերեն լեզու ուսումնասիրի Ռամսգիտում, Քենթ կոմսությունում, իսկ այնուհետև վերադառնում է Փարիզ, որտեղ շարունաոկում է ուսուցումը ամերիկյան դպրոցում։ 1997 թվականից մինչև 2000 թվականը ընկած ժամանակատվածում Եվան դերասանական արվեստի և ռեժիսուրայի դասընթացներ է սովորել է մի շարք ուրիշ եվրոպական և ամերիկյան ամենահեղինակավոր համալսարաններում (Սուրբ Պավլի դպրոցը Փարիզում, Լոնդոնի Ուեբեր Դանգլի դրամատիկական արվեստի ակադեմիայում, Նյու Յորքի համալսարանին կից Տիշ արվեստի դպրոցում)։
Թատրոն և կինո
Կրթություն ստանալուց հետո Գրինը վերադառնում է Փարիզ, որպեսզի սկսի դերասանական կարիերան։ Որպես դերասան Եվայի առաջին քայլերը դերերն էին մի քանի թատերական ներկայացումներում, ինչպիսին էին La Jalousie en Trois Fax (2001 թվական), որի համար նա անվանակարգվում է Մոլիերի մրցանակին և Turcaret (2002 թվական) ։ Ինչպես հետագայում խոստովանում է դերասանուհին, թատերական դպրոց հաճախելու ժամանակ նա խաղում էր բացառապես բացասական կերպարներ.